আশরাফ শিশির পরিচালিত ইমপ্রেস টেলিফিল্ম-এর চলচ্চিত্র “গাড়িওয়ালা” আবারও যুক্তরাষ্ট্র, ইটালি এবং স্পেনের কোন আন্তর্জাতিক চলচ্চিত্র উৎসবে জায়গা করে নিয়েছে। আগামী ২৬ জুন স্থানীয় সময় সন্ধ্যা ৬টায় যুক্তরাষ্ট্রের ম্যাসাচুসেটসে “১৭তম রক্সবারি ইন্টারন্যাশনাল ফিল্ম ফেস্টিভ্যাল”এ প্রতিযোগিতা বিভাগে প্রদর্শিত হবে। ১৭-২৮ জুন পর্যন্ত চলবে ১০ দিনব্যাপি এই উৎসব। আগামী ২৬ জুন স্থানীয় সময় রাত ৮টায় স্পেনের সান্তানদারে “সপ্তম পিকনিক ফিল্ম ফেস্টিভ্যাল”এ প্রতিযোগিতা বিভাগে প্রদর্শিত হবে। ২৩-২৭ জুন পর্যন্ত চলবে ৫ দিনব্যাপি এই আন্তর্জাতিক চলচ্চিত্র উৎসব। উৎসব। আগামী ২ জুলাই স্থানীয় সময় রাত ৯টা ২৫ মিনিটে ইটালির “সপ্তম পিকনিক ফিল্ম ফেস্টিভ্যাল”এ প্রতিযোগিতা বিভাগে প্রদর্শিত হবে। ২৭ জুন-৪ জুলাই পর্যন্ত চলবে ৮ দিনব্যাপি এই আন্তর্জাতিক চলচ্চিত্র উৎসব। উল্লেখ্য, এর আগেও চলচ্চিত্রটি যুক্তরাষ্ট্র, স্পেন ও ইটালিতে বেশ কয়েকটি আন্তর্জাতিক চলচ্চিত্র উৎসবে প্রদর্শনের পাশাপাশি পুরষ্কারও জিতে নিয়েছে।